দেড়শ বছর পর পূর্ণ চন্দ্রগ্রহণ আজ
প্রকাশ : ৩১ জানুয়ারি ২০১৮, ১১:৫২
আজ রাতে বিশ্ব এক অদ্ভুত দৃশ্য দেখবে। দেখা যাবে পূর্ণগ্রাস চন্দ্রগ্রহণ। একই সঙ্গে পূর্ণগ্রাস ও চন্দ্রগ্রহণ একটি বিরল ঘটনা। শেষবার এমনটা ঘটেছিল ১৫২ বছর আগে। নতুন বছরে প্রথম মাসের শেষ রাতে আজ দেখা মিলবে এই অসাধারণ দৃশ্য। সন্ধ্যা ৬টা ৫১ মিনিটে পৃথিবীর ছায়া চাঁদকে সম্পূর্ণভাবে গ্রাস করবে। এ সময় সূর্য, পৃথিবী ও চাঁদ একটি রেখায় খুব কাছাকাছি অবস্থান করবে। চাঁদকে দেখা যাবে রক্তাভ নীল রঙে।
আবহাওয়া অধিদপ্তর জানিয়েছে, এই চন্দ্রগ্রহণ শুরু হবে বিকেল ৫টা ৩৮ মিনিটে। আর পৃথিবীর ছায়া পুরোপুরি চাঁদকে গ্রাস করবে ৬টা ৫১ মিনিটে। চন্দ্রগ্রহণ শেষ হবে রাত ১০টা ৯ মিনিটে।
অপরদিকে, রাজধানীবাসী চন্দ্রগ্রহণ দেখার জন্য অনুসন্ধিৎসু চক্রের কেন্দ্রীয় দপ্তরে যোগাযোগ করতে পারেন। ঠিকানা: ৪৮/১, দক্ষিণ মুগদাপাড়া, ঢাকা-১২১৪। ফোন: ৭২৭৫৮৮৫, ০১৮১৯৯২৬১৬০।